paragraph_text: Prilikom izbora za Miss, stručni ocijenjivački sud procjenjuje fizičku ljepotu, osobnost, talent, šarm natjecateljica, kako bi se izabrala djevojka koja će predstavljati Hrvatsku na svjetskom natjecanju. Prije finalnog izbora za Miss, postoje i regionalna prednatjecanja u kojima se biraju finalistice izbora. U finalnom izboru, djevojke imaju više izlazaka pred žiri i publiku u različitim odjevnim kombinacijama te ponekad uz pripadajuću plesnu koreografiju. Nakon svakog izlaska, suzuje se broj natjecateljica. Djevojke se predstavljaju i kroz svoje talent točke - ples, pjevanje, sviranje nekog glazbenog instrumenta i dr. Prije konačne odluke, stručni ocjenjivački sud preostalim natjecateljicama postavlja pitanja, na koja trebaju dati odgovor. Na kraju, ocjenjivački sud izabire pobjednicu te prvu i drugu pratilju, uz njih izabere se i Miss simpatičnosti. Pobjednica dobiva lentu, krunu i razne druge nagrade sponzora te predstavlja Hrvatsku na Izboru za Miss svijeta.